CELEX: 32016D2059
Language: hu
Date: 2016-11-23 00:00:00
Title: A Bizottság (EU, Euratom) 2016/2059 végrehajtási határozata (2016. november 23.) a héasajátforrás-alap kiszámítása céljából bizonyos ügyleti kategóriák figyelmen kívül hagyásának és bizonyos közelítő becslések alkalmazásának Belgium számára való engedélyezéséről szóló 90/177/Euratom, EGK határozat módosításáról (az értesítés a C(2016) 7398. számú dokumentummal történt)

25.11.2016   
               
               
                  HU
               
               
                  Az Európai Unió Hivatalos Lapja
               
               
                  L 319/40
               
            A BIZOTTSÁG (EU, Euratom) 2016/2059 VÉGREHAJTÁSI HATÁROZATA
      (2016. november 23.)
      a héasajátforrás-alap kiszámítása céljából bizonyos ügyleti kategóriák figyelmen kívül hagyásának és bizonyos közelítő becslések alkalmazásának Belgium számára való engedélyezéséről szóló 90/177/Euratom, EGK határozat módosításáról
      
         
            (az értesítés a C(2016) 7398. számú dokumentummal történt)
         
      
      (Csak a francia és a holland nyelvű változat hiteles)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az Európai Atomenergia-közösséget létrehozó szerződésre,
      tekintettel a hozzáadottérték-adóból származó saját források beszedésének végleges egységes rendszeréről szóló, 1989. május 29-i 1553/89/EGK, Euratom tanácsi rendeletre (1) és különösen annak 6. cikke (3) bekezdésének második franciabekezdésére,
      a saját forrásokkal foglalkozó tanácsadó bizottsággal folytatott konzultációt követően,
      mivel:
      
                  (1)
               
               
                  A 2006/112/EK tanácsi irányelv (2) 370. cikke értelmében Belgium az 1978. január 1-jén általa alkalmazott feltételek mellett továbbra is adóztathatja az irányelv X. mellékletének A. részében említett ügyleteket. Az említett irányelv 371. cikke értelmében Belgium az 1978. január 1-jén általa alkalmazott feltételek mellett továbbra is mentesítheti az irányelv X. mellékletének B. részében említett ügyleteket; az említett ügyleteket ugyanakkor figyelembe kell venni a héasajátforrás-alap meghatározásához.
               
            
                  (2)
               
               
                  A 90/177/Euratom, EGK bizottsági határozat (3) értelmében Belgium a 2006/112/EK irányelv X. melléklete A. részének 1. és 4. pontjában és X. melléklete B. részének 2. és 9. pontjában említett ügyletek tekintetében közelítő becsléseket alkalmazhat.
               
            
                  (3)
               
               
                  2016. április 27-i levelében (4) Belgium a 2006/112/EK irányelv X. melléklete A. részének 4. pontjában és X. melléklete B. részének 2. pontjában említett ügyletek tekintetében a visszavonását kérte a héasajátforrás-alap kiszámítására vonatkozó engedélyeknek, mivel ezek nemzeti jogszabályai 2014. január 1-jei és május 1-jei változásai miatt okafogyottá váltak. Belgium továbbá új engedélyeket kért annak érdekében, hogy a 2006/112/EK irányelv X. melléklete B. részének 11. és 12. pontjában említett ügyletek tekintetében – a pontos adatok hiánya miatt – közelítő becsléseket használhasson a héasajátforrás-alap kiszámításához. Belgium kérésének megfelelően a két korábbi engedélyt indokolt visszavonni, a két új engedélyt pedig indokolt megadni.
               
            
                  (4)
               
               
                  2016. április 27-i levelében (5) Belgium engedélyt kért arra, hogy a X. melléklet A. részének 1. pontjában említett ügyletek tekintetében a héasajátforrás-alap kiszámításához a köztes alap rögzített százalékát alkalmazza. Belgium kérte továbbá, hogy egy elem hozzáadása miatt kiegészíthesse a X. melléklet B. részének 9. pontjában említett ügyletek tekintetében a közbenső alap általa alkalmazott rögzített százalékát. Belgium bizonyította, hogy a százalékos arány az évek során stabil maradt, ezért engedélyezni kell, hogy Belgium – levelének megfelelően – a héasajátforrás-alap kiszámításához rögzített százalékot alkalmazzon.
               
            
                  (5)
               
               
                  Az átláthatóság és a jogbiztonság érdekében célszerű korlátozni az engedélyek alkalmazhatóságának időbeli hatályát.
               
            
                  (6)
               
               
                  A 90/177/Euratom, EGK határozatot ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      A 90/177/Euratom, EGK határozat a következőképpen módosul:
      
                  1.
               
               
                  A 2. cikk 1. és 2. pontját el kell hagyni;
               
            
                  2.
               
               
                  A 2. cikk a következő 5. ponttal egészül ki:
                  
                              „5.
                           
                           
                              állami intézmények által használt repülőgépek értékesítése, átalakítása, javítása, karbantartása, bérletbe adása és bérbeadása, ideértve az azokba beépített, vagy azok üzemeltetéséhez használt berendezéseket (a 2006/112/EK tanácsi irányelv X. melléklete B. részének 11. pontja (*1))
                           
                        
                     (*1)  A Tanács 2006. november 28-i 2006/112/EK irányelve a közös hozzáadottértékadó-rendszerről (HL L 347., 2006.12.11., 1. o.).”;"
						
               
            
                  3.
               
               
                  A 2. cikk a következő 6. ponttal egészül ki:
                  
                              „6.
                           
                           
                              hadihajók értékesítése, átalakítása, javítása, karbantartása, haszonbérbe adása és bérbeadása (a 2006/112/EK irányelv X. melléklete B. részének 12. pontja)”;
                           
                        
            
                  4.
               
               
                  A 2a. cikk helyébe a következő szöveg lép:
                  „2a. cikk
                  E határozat 2. cikke (4) bekezdésétől eltérve, Belgium a héasajátforrás-alap 2014. január 1. és 2015. december 31. között történő kiszámítása céljából a 2006/112/EK irányelv X. melléklete B. részének 9. pontjában említett egyes ügyletek (épületek és külön értékesített építési telkek) tekintetében a köztes alap 0,21 %-át alkalmazhatja, továbbá a héasajátforrás-alap 2016. január 1. és 2020. december 31. között történő kiszámítása céljából a 2006/112/EK irányelv X. melléklete B. részének 9. pontjában említett egyes ügyletek (épületek és építési telkek) tekintetében a köztes alap 0,45 %-át alkalmazhatja”;
               
            
                  5.
               
               
                  A szöveg a következő 2b. cikkel egészül ki:
                  „2b. cikk
                  A héasajátforrás-alap 2016. január 1. és 2020. december 31. között történő kiszámítása céljából Belgium a 2006/112/EK irányelv X. melléklete A. részének 1. pontjában említett ügyletek (fogtechnikusok) tekintetében a köztes alap – 0,02 %-át alkalmazhatja.”
               
            2. cikk
      Ennek a határozatnak a Belga Királyság a címzettje.
      
         Kelt Brüsszelben, 2016. november 23-án.
         
            
               a Bizottság részéről
            
            Kristalina GEORGIEVA
            
               alelnök
            
         
      
      
         (1)  HL L 155., 1989.6.7., 9. o.
      
      
         (2)  A Tanács 2006. november 28-i 2006/112/EK irányelve a közös hozzáadottértékadó-rendszerről (HL L 347., 2006.12.11., 1. o.).
      
         (3)  A Bizottság 1990. március 23-i 90/177/Euratom, EGK határozata a héasajátforrás-alap kiszámítása céljából bizonyos ügyleti kategóriák figyelmen kívül hagyásának és bizonyos közelítő becslések alkalmazásának Belgium számára való engedélyezéséről (HL L 99., 1990.4.19., 24. o.).
      
         (4)  Ares(2016)2001157.
      
         (5)  Ares(2016)2001351.